не прави разграничение между потребление в натоварени и ненатоварени периоди, бяха приложени ставките за натоварени периоди.
 (263)
 Таксата за търсене беше определена в kW въз основа на броя на служителите, заети в производството на разглеждания продукт, за да се получи среден брой работни часове за изчисляване на фиксирана цена. Среднопретеглената ставка както за натоварените, така и за ненатоварените периоди беше установена като съответна референтна стойност за всеки включен в извадката производител износител.
 3.5.4. Газ
 (264)
 За да определи референтната стойност на газта, Комисията използва цените на газта за дружествата (промишлени потребители) в Тайланд, публикувани от Службата по енергийна политика и планиране към Министерството на енергетиката (66). Цените се различават според обема на потребление. Комисията използва съответните цени от таблица 7.2-4: Крайно потребление на енергия на глава от населението. Комисията използва като референтна стойност най-новите налични данни за 2019 г.
 (265)
 Комисията превърна потреблението от 1 000 тона нефтен еквивалент в кубични метри (67), за да определи референтната стойност за природния газ.
 (266)
 Както по отношение на електрическата енергия, така и по отношение на газта Комисията използва цени на нетното им равнище (без ДДС).
 3.5.5. Вода
 (267)
 Цената на водата в Тайланд се публикува от Provincial Waterworks Authority (Провинциалния орган по водоснабдяване) (68). За да определи референтната цена на водата, Комисията използва средната ставка за всички региони, за които съответната информация беше публично достъпна.
 3.5.6. Консумативи/незначителни количества
 (268)
 Поради големия брой производствени фактори на включените в извадката производители износители някои от суровините, чиято относителна тежест в общите производствени разходи на производителя износител, както и на равнището на видовете на продукта, бе незначителна, бяха групирани като консумативи.
 (269)
 Комисията изчисли процентния дял на консумативите от общите разходи за суровини и приложи този процент към преизчислените разходи за суровини, като използва установените цени, при които няма нарушения.
 3.5.7. ПОАР и печалба
 (270)
 Съгласно член 2, параграф 6а, буква а) от основния регламент „формираната нормална стойност включва неизкривени и разумни административни разходи, разходи за продажба и общи разходи, и реализиране на печалба“.
 (271)
 За да определи неизкривена и разумна стойност на ПОАР и печалбата, Комисията използва ПОАР и печалбата на петте дружества в Тайланд, за които беше установено, че произвеждат скрепителни елементи съгласно заключението в съображение 246. Поради това, както е посочено в това съображение, Комисията използва числовите стойности, свързани с финансовите данни за 2019 г. и 2020 г., тъй като това бяха най-актуалните налични данни за Комисията. Бяха използвани данните на следните пет дружества:
 1)
 Topy Fasteners (Thailand) Limited;
 2)
 Thaisin Metal Industries Company Limited;
 3)
 Bangkok Fastening Company Limited;
 4)
 S.J Screwthai Company Limited;
 5)
 Sangthong Salakphan Company Limited.
 3.5.8. Изчисляване на нормалната стойност
 (272)
 Въз основа на описаните по-горе цени и референтни стойности, при които няма нарушения, Комисията формира нормалната стойност по вид на продукта на базата на цена франко завода в съответствие с член 2, параграф 6а, буква а) от основния регламент.
 (273)
 За да установи производствените разходи, при които няма нарушения, на всеки правен субект, който произвежда и изнася разглеждания продукт, Комисията замести за всеки производител износител производствените фактори,